Dainius Šalenga

Dainius Šalenga (g. 1977 m. balandžio 15 d. Varėnoje) – buvęs Lietuvos krepšininkas, krepšinio treneris.

 Karjera 
Profesionalo karjerą D. Šalenga pradėjo 1997 m. Vilniaus „Farmeka“ komandoje, kuri žaidė LKAL lygoje. Praleidęs joje vieną sezoną krepšininkas perėjo į Vilniaus „Sakalų“ klubą. Jame krepšininkas buvo vienas lyderių, tad „Sakaluose“ išžaidęs vos pustrečio sezono D. Šalenga perėjo į Kauno „Žalgirį“, kuriame taip pat žaidė ganėtinai naudingai. 2005 m. nusprendė palikti Lietuvą ir perėjo į Ispanijos aukščiausiosios lygos – Žeronos „Akasvayu“ klubą, jame praleidęs du sezonus, 2007 m. birželio 14 d. nusprendė grįžti į Lietuvą ir pasirašė dvejų metų sutartį su „Žalgirio“ ekipa.http://www.balsas.lt/naujiena/122139/dainius-salenga-grizta-i-kauno-zalgirio-krepsinio-kluba/rubrika:naujienos-sportas-krepsinis

2011 m. sausio 18 d. D. Šalengos kontraktas buvo nutrauktas, kadangi buvo pradėtas tyrimas dėl stimulianto metilheksanamino pėdsakų jo organizme. 2011 m. vasario 18 d. buvo diskvalifikuotas pusei metų dėl draudžiamų medžiagų vartojimo.http://sportas.delfi.lt/eurobasket2003/dsalenga-diskvalifikuotas-pusei-metu.d?id=42138159 2011 m. rugsėjo 1 d. pasirašė vienerių metų sutartį su Prienų „Rūdupio“ komanda.http://sportas.delfi.lt/basketball/dsalenga-rungtyniaus-lkl-bronzos-medalininku-gretose.d?id=49186850 2011–2012 sezoną Šalenga startavo Prienų „Rūdupio“ gretose, vėliau sugrįžo į „Žalgirio“ ekipą.http://sportas.delfi.lt/basketball/puolejas-dsalenga-grizta-i-kauno-zalgirio-gretas.d?id=53413439

2012 m. rugpjūčio pradžioje pasirašė vienerių metų kontraktą su Kijevo „Budivelnik“ klubu.http://sportas.delfi.lt/basketball/zalgiri-paliekantis-dsalenga-keliasi-i-ukraina.d?id=59269381

2015 m. lapkričio viduryje sugrįžo į Prienų-Birštono „Rūdupis“ klubą.

2003 m. buvo pakviestas į Lietuvos nacionalinę rinktinę su kuria tapo Europos čempionu. 2004 m. vasarą D. Šalenga su rinktine dalyvavo Atėnų Olimpiadoje, kurioje Lietuvos komanda užėmė ketvirtąją vietą. 2005 m. vasarą krepšininkas taip pat atvyko į rintkinės treniruočių stovyklą, tačiau prieš pat čempionatą gavo traumą ir ginti Europos čempiono titulo neišvyko. Nuo tada D. Šalenga į Lietuvos rinktinės stovyklas nebėra kviečiamas.

 Pasiekimai 
 2001, 2003, 2004, 2005, 2008,  2012 m. LKL čempionas
 2002, 2009, 2010 m. LKL vicečempionas
 2005, 2008, 2011 m. BBL čempionas
 2003 m. Europos čempionas
 2002 m. LKL Dėjimo į krepšį konkurso nugalėtojas
 2007 m. FIBA Europos taurės laimėtojas
 2014 , 2015 m. Ukrainos lygos čempionas

 Šaltiniai 

Kategorija:Lietuvos krepšininkai
Kategorija:Lietuvos olimpiečiai